Flavell Te Ururoa: Obituaries — Sir Wilson James Whineray KNZM OBE 
Text is incorporated into the Bound Volume 
Flavell Te Ururoa: Obituaries — Sir Wilson James Whineray KNZM OBE 
[Sitting date: 23 October 2012. Volume:685;Page:6027. Text is incorporated into the Bound Volume.] 
TE URUROA FLAVELL (Maori Party—Waiariki) 
: 
 Kia ora tatau katoa. Kai te tu ake hei waha korero mo te Pati Maori ki te whakanui i tenei tangata kua ngaro atu i te tirohanga kanohi. Ko ia tera kua whai atu i wetahi i te tau kua hipa ake o roto i te motu. E ki ana te korero i roto i Te Ao Maori “Kua hinga te totara nui o te wao nui a Tane” a ko ia tera. He totara. Ehara i te mea he totara a-nui a-tangata nei kao engari he totara na runga i te ahuatanga o tana ngakaunui ki Aotearoa otira ki wana hoa ki nga mahi i mahia mai ai e ia. Ko te wahi ki a au he tautoko i nga korero kua korerohia ki tera o nga totara haere e koro ki a ratau e tatari mai na ki a koe. E moe e moe koutou. 
I puta te patai i waenganui i a matau te tokotoru i te ata nei ma wai te tangata e korero ana ka toro mai te ringa ki a au kia tu atu i te mea e ai ki ta te tokorua nei ko au te mea e mohio ana ki tenei mea o te whutuporo a tera korero tera engari ko te ahuatanga o te tangata nei ehara i te mea ko te whutuporo i tona kotahi. Kua eke ia ki roto i nga mahi nui o roto i te whare wananga ara kua korerohia te ahuatanga o te Hillary Commission ara noa atu ara noa atu ara noa atu. Waiho era korero ki reira kua ea tera o nga korero. 
Hoi ano ka hoki oku whakaaro ki te wa i a au e tamariki ana ki toku whakatipuranga e whaiwhai nei i te ahuatanga o tenei mea o te whutuporo. Ara noa noa nga ingoa i puta mai ki nga taringa. Ana ko te ahuatanga ki a Tremain—anei te uri kai roto i te Whare nei—ki a Nathan ki a McLeod ki a Meads ki a Laidlaw ki a Herewini ki a Rangi. Ara noa nga ingoa o toku whakatipuranga i rongo i nga ingoa nei. Ka hoki nga mahara ki te wa i noho nei i whakamahana nei i te tuara o toku papa me te whakarongo ki te reo irirangi. Ki taku mohio ko te Bob Irvine te tangata i korero i nga kemu o te tima nei e haere ana i te mata whenua. 
No reira ka hoki nga mahara ana kua mau kohatu ano hoki te ingoa o te tangata nei o Whineray ki roto i toku ngakau i toku hinengaro na te aha? Na te nui o nga mahi na te mana o te tangata i a ia e takatu ana i te mata o te whenua. E waimaria ana ahau i te wa i a au i te whare wananga otira e takaro whutuporo ana mo te tima o Tamaki te tutaki i te tangata nei. E tika ana te korero ina ke tana nui a ka whakaaro ake aue mena ka tutaki atu i tera tangata i te whira ka tino raruraru. 
Engari koi na te nui o te tangata. E tika ana te korero ngawari te tangata humarie te tangata a kua eke ki te taumata o te hunga kua ngaro pai ke te ki e koro e moe haere atu ra. A huri noa i to tatau Whare ko ta tatau ko te whakanui i te ahuatanga o te tangata nei i a ia e takatu ana i te mata o te whenua ka mutu ka rere nga whakaaro ki tona hoa rangatira me nga tamariki kia kaha kia maia ki a ratau. Kia kaha kia maia ki a tatau katoa. Kia ora tatau. 
[ 
Greetings to us all. I stand to speak on behalf of the Maori Party and to pay a tribute to this man who will no longer be seen. That is he who follows those throughout the country who have passed on in the year past. There is a saying in Maoridom “The big totara of the great forest of Tane has fallen” and that is he a totara. It is not as though he was a great totara physically—no! He was a great one because of his commitment to New Zealand his friends and the things that he did. For me personally I wish to endorse the sentiments expressed about this of all totara. Depart oh ancient one to those who await you. To you the dead rest and sleep there.  
The question arose amongst the three of us this morning as to who should make the eulogy to this man and I was beckoned to stand because according to the other two I am the one who knows about this thing called rugby. However that is another story. But this man was not about rugby alone; he achieved much in leading roles he held in university. Indeed his involvement with the Hillary Commission has been extolled and so on and so on. Leave those sentiments there as a tribute to what he has achieved.  
My thoughts go back now to the times when I was a child to when my generation would pursue anything to do with this thing called rugby. There were many many names that we heard about like Tremain—his kin is here in this House—Nathan McLeod Meads Laidlaw Herewini and Rangi. There were many other names that my generation kept hearing about. I recall the times when I used to sit and warm my dad’s back as we listened to the wireless. As far as I can recall Bob Irvine was the commentator who called all the games of this team as it toured about the world. 
And so thoughts go back to the name of this man Whineray immortalised in my heart and my mind and why? This man’s many deeds and integrity as he went about the country. I was lucky to meet this person in my time at university and while I was playing for the Auckland team at the same time. What they have said about him is true inasmuch as he was so big that I was prompted to think by God if I was ever to meet that man on the paddock I would be in real trouble.  
But that aside that man’s reputation was enormous. What is said about him is true. He was an easygoing and humble person and he has reached the benchmark set by those who have gone. It is more apt to say farewell and rest oh ancient one. To everyone in the house the part for us now is to extol aspects of this man’s life as he bounded about on the world’s stage. Furthermore my thoughts go out to his wife and children. They need to be strong and courageous. To us all I say be strong be brave and thank you. 
]